CELEX: 32016R1253
Language: hu
Date: 2016-07-29 00:00:00
Title: A Bizottság (EU) 2016/1253 végrehajtási rendelete (2016. július 29.) a 92/2010/EU rendeletnek a vámhatóságok és a nemzeti statisztikai hatóságok közötti adatcsere, valamint a statisztikák összeállítása tekintetében történő módosításáról (EGT-vonatkozású szöveg)

30.7.2016   
               
               
                  HU
               
               
                  Az Európai Unió Hivatalos Lapja
               
               
                  L 205/12
               
            A BIZOTTSÁG (EU) 2016/1253 VÉGREHAJTÁSI RENDELETE
      (2016. július 29.)
      a 92/2010/EU rendeletnek a vámhatóságok és a nemzeti statisztikai hatóságok közötti adatcsere, valamint a statisztikák összeállítása tekintetében történő módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a Közösség harmadik országokkal folytatott külkereskedelmére vonatkozó statisztikáról, valamint az 1172/95/EK tanácsi rendelet hatályon kívül helyezéséről szóló, 2009. május 6-i 471/2009/EK európai parlamenti és tanácsi rendeletre (1) és különösen annak 6. cikke (1) bekezdésére és 7. cikke (2) bekezdésére,
      mivel:
      
                  (1)
               
               
                  A 471/2009/EK rendelet megállapítja a harmadik országokkal folytatott árukereskedelemre vonatkozó európai statisztika rendszeres előállításának közös keretét. E statisztikák fő adatforrását a vámáru-nyilatkozatokban szolgáltatott adatok alkotják. Az említett rendelet célja, hogy figyelembe vegye a 450/2008/EK európai parlamenti és tanácsi rendelet (2) (a továbbiakban: a Modernizált Vámkódex) értelmében végrehajtandó különös és új vámkezelési egyszerűsítéseket. Ezek közé tartozik különösen az „önértékelés”, amely mentességet biztosít a vámáru-nyilatkozat benyújtása alól, valamint a behozatali és kiviteli vámalakiságok több tagállamban történő elvégzését lehetővé tevő központi vámkezelési rendszer.
               
            
                  (2)
               
               
                  Az Európai Parlament és a Tanács 952/2013/EU rendelete (3) (a továbbiakban: az Uniós Vámkódex) hatályon kívül helyezte a Modernizált Vámkódexet, és 2016. május 1-jétől a 2913/92/EGK tanácsi rendeletben (4) foglalt vámügyi rendelkezések helyébe lépett.
               
            
                  (3)
               
               
                  A Bizottság (EU) 2016/578 végrehajtási határozata (5) rögzíti az Uniós Vámkódex 280. cikkében említett és e cikkel összhangban kifejlesztendő elektronikus vámrendszerekre vonatkozó munkaprogramot.
               
            
                  (4)
               
               
                  Ezen elektronikus rendszerek működésbe lépéséig a Bizottság (EU) 2016/341 felhatalmazáson alapuló rendelete (6) (a továbbiakban: a felhatalmazáson alapuló átmeneti jogi aktus) átmeneti intézkedéseket állapít meg a vámhatóságok közötti, illetve a vámhatóságok és a gazdasági szereplők közötti információcserére és az ilyen információk tárolására vonatkozóan.
               
            
                  (5)
               
               
                  A 471/2009/EK rendeletet a 92/2010/EU rendelet (7) hajtotta végre.
               
            
                  (6)
               
               
                  A 92/2010/EU rendeletet hozzá kell igazítani az Uniós vámkódex rendelkezéseihez a vámhatóságok és a nemzeti statisztikai hatóságok közötti adatcserére irányuló specifikus eljárások vonatkozásában, különös tekintettel az Uniós Vámkódex 179. cikkében központi vámkezelésként hivatkozott vámügyi egyszerűsítésre.
               
            
                  (7)
               
               
                  Az összeállított statisztikáknak tükrözniük kell a vámhatóságoknak a különböző vámtarifaalszámok alá tartozó árukról kiállított vámáru-nyilatkozatok egyszerűsítésére vonatkozó megállapodását.
               
            
                  (8)
               
               
                  A vámkezelést követően, a behozatal során vagy azt megelőzően, illetve a kivitel során végrehajtott gazdaságilag releváns tagállamok közötti mozgásokra vonatkozó információk elérhetősége érdekében intézkedéseket kell tenni a kereskedelmi statisztikák tekintetében érintett tagállamok azonosítása céljából.
               
            
                  (9)
               
               
                  A tagállamok Bizottság (Eurostat) felé történő adatszolgáltatási kötelezettségének kiigazítását igénylő módosítások kizárólag a havi referencia-időszakokra vonatkozóan válnak alkalmazhatóvá, a 2017. januári referencia-hónaptól kezdődően.
               
            
                  (10)
               
               
                  A 92/2010/EU rendeletet ennek megfelelően módosítani kell.
               
            
                  (11)
               
               
                  Az ebben a rendeletben meghatározott intézkedések összhangban állnak a harmadik országokkal folytatott árukereskedelemre vonatkozó statisztikával foglalkozó bizottság véleményével,
               
            ELFOGADTA EZT A RENDELETET:
      1. cikk
      A 92/2010/EU rendelet a következőképpen módosul:
      
                  1.
               
               
                  Az 1. cikk helyébe a következő rendelkezés lép:
                  „1. cikk
                  A vámhatóságok és a nemzeti statisztikai hatóságok közötti adatcsere módozatai
                  (1)   E rendelet alkalmazásában:
                  a)   „központi vámkezelés az átmeneti időszakban”: az Uniós Vámkódex létrehozásáról szóló 952/2013/EU európai parlamenti és tanácsi rendelet (*) (a továbbiakban: az Uniós Vámkódex) 179. cikke szerinti központi vámkezelés, amely egynél több tagállam vámhatóságainak bevonásával zajlik, és amelynek során a vámhatóságok közötti információcsere módja a Bizottság (EU) 2016/341 felhatalmazáson alapuló jogi aktusa (**) 18. cikkének hatálya alá tartozik;
                  b)   „automatizált központi vámkezelés”: egynél több tagállam vámhatóságainak bevonásával zajló központi vámkezelés, amelynek során a vámhatóságok közötti információcsere módja a központi behozatali vagy kiviteli vámkezelést szolgáló adott transznacionális elektronikus rendszer hatálya alá tartozik, az Uniós Vámkódex 280. cikkében említett munkaprogramban (***) foglaltak szerint.
                  (2)   A nemzeti vámhatóságok haladéktalanul – de legkésőbb a vámáru-nyilatkozat elfogadását vagy a nyilatkozatról született vámhatósági határozatot követő hónapban – átadják az azokból a nyilatkozatokból származó import- és exportadatokat a nemzeti statisztikai hatóságoknak,
                  
                              a)
                           
                           
                              amelyeket hozzájuk benyújtottak vagy
                           
                        
                              b)
                           
                           
                              amelyekre vonatkozóan a kiegészítő árunyilatkozat – a Bizottság (EU) 2015/2447 végrehajtási rendeletének (****) 225. cikkével összhangban – az engedélyes rendszerében elektronikus úton közvetlenül hozzáférhető a hatóságok számára.
                              A vámhatóságok átadják a nemzeti statisztikai hatóságoknak azokat a felülvizsgált import- és exportadatokat, amelyek esetében a már átadott statisztikai adatok módosultak vagy megváltoztak.
                           
                        Azon kötelezettség, miszerint be kell nyújtani a vámáru-nyilatkozatok nyilvántartását a nemzeti statisztikai hatóság felé, nem alkalmazandó az automatizált központi vámkezelés alá tartozó vámáru-nyilatkozatok esetében, amelyek valamely másik tagállam számára nyújtandók be, a (3) bekezdéssel összhangban.
                  Az első albekezdés nem sérti a nemzeti statisztikai hatóságok jogát arra, hogy a 223/2009/EK európai parlamenti és tanácsi rendelet (*****) 17. cikke a) pontja szerinti közigazgatási nyilvántartásokhoz való hozzáférést, illetve ezek felhasználását.
                  (3)   Az elektronikus úton történő kölcsönös adatcserére szolgáló mechanizmusnak a 471/2209/EK rendelet 7. cikke (2) bekezdésével összhangban történő bevezetése időpontjától – azaz amint az érintett tagállam alkalmazza az automatizált központi vámkezelést – az alábbi rendelkezések alkalmazandók:
                  Amennyiben a vámáru-nyilatkozat automatizált központi vámkezelés alá tartozik, a vámáru-nyilatkozat benyújtási helye szerinti vámhatóság biztosítja, hogy a szóban forgó vámáru-nyilatkozat adatainak másolatát a (2) bekezdés első albekezdésében meghatározott időkereten belül megküldik azon tagállam vámhatóságának, ahol az áruk a vámeljárásra való átengedésük időpontjában találhatók. Az adattovábbítási kötelezettség azokra a vámáru-nyilatkozatokra is kiterjed, amelyekre vonatkozóan a kiegészítő árunyilatkozat – az (EU) 2015/2447 végrehajtási rendelet 225. cikkével összhangban – az engedélyes rendszerében elektronikus úton közvetlenül hozzáférhető.
                  A továbbítás abban az esetben minősül teljesítettnek és az időkeret betartottnak, amennyiben a tagállamok közötti adattovábbításra az (EU) 2015/2447 végrehajtási rendelet 231. és 232. cikkében foglaltaknak megfelelően kerül sor.
                  A fogadó vámhatóság haladéktalanul továbbküldi az adatokat a nemzeti statisztikai hatósága felé. Ez azonban nem sérti a nemzeti statisztikai hatóságok jogát arra, hogy a 223/2009/EK rendelet 17. cikke a) pontja szerinti közigazgatási nyilvántartásokhoz hozzáférjenek, illetve ezeket felhasználják.
                  (4)   A nemzeti statisztikai hatóságok kérésére a vámhatóságok ellenőrzik az általuk átadott import- és exportadatok helyességét és teljességét.
                  
                     (*)  Az Európai Parlament és a Tanács 2013. október 9-i 952/2013/EU rendelete az Uniós Vámkódex létrehozásáról (HL L 269., 2013.10.10., 1. o.)."
						
                  
                     (**)  A Bizottság 2015. december 17-i (EU) 2016/341 felhatalmazáson alapuló rendelete a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó, a szükséges elektronikus rendszerek működésbe lépéséig alkalmazandó átmeneti szabályok tekintetében történő kiegészítéséről, valamint az (EU) 2015/2446 bizottsági felhatalmazáson alapuló rendelet módosításáról (HL L 69., 2016.3.15., 1. o.)."
						
                  
                     (***)  Közülük a legutóbbi a Bizottság 2016. április 11-i (EU) 2016/578 végrehajtási határozata az Uniós Vámkódexben előírt elektronikus rendszerek kifejlesztésére és telepítésére vonatkozó munkaprogram létrehozásáról (HL L 99., 2016.4.15., 6. o.)."
						
                  
                     (****)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.)."
						
                  
                     (*****)  Az Európai Parlament és a Tanács 2009. március 11-i 223/2009/EK rendelete az európai statisztikákról és a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló 1101/2008/EK, Euratom európai parlamenti és tanácsi rendelet, a közösségi statisztikákról szóló 322/97/EK tanácsi rendelet és az Európai Közösségek statisztikai programbizottságának létrehozásáról szóló 89/382/EGK, Euratom tanácsi határozat hatályon kívül helyezéséről (HL L 87., 2009.3.31., 164. o.).”"
						
               
            
                  2.
               
               
                  A 2. cikk (1) bekezdése a) pontja helyébe a következő szöveg lép:
                  
                              „a)
                           
                           
                              a vámhatóságok által az 1. cikkben említett kötelezettségnek megfelelően átadott import- és exportadatok;”
                           
                        
            
                  3.
               
               
                  A 2. cikk (2) bekezdése a következőképpen módosul:
                  
                              i.
                           
                           
                              a g) pont helyébe a következő szöveg lép:
                              
                                          „g)
                                       
                                       
                                          az árucikk kódja;
                                          amennyiben a statisztikákat a 471/2009/EK rendelet 4. cikkének (1) bekezdésében említett adatforrások felhasználásával állítják össze, és ezt az adatforrást – a nemzeti statisztikai hatóságok megállapítása szerint – érinti a vámhatóságok Uniós Vámkódex 177. cikke szerinti megállapodása, a nemzeti statisztikai hatóságok lehetővé teszik azon adatok azonosítását összeállított statisztikáikban, amelyek relevanciáját vagy minőségét a megállapodás érinti;”
                                       
                                    
                        
                              ii.
                           
                           
                              a h) pont helyébe a következő szöveg lép:
                              
                                          „h)
                                       
                                       
                                          az a tagállam, ahol az áru a vámeljárásra való átengedése időpontjában található. Mindazonáltal a nemzeti statisztikai hatóságok kizárólag abban az esetben kötelesek ezen információk összeállítására, ha a behozatal vagy a kivitel olyan vámáru-nyilatkozathoz kapcsolódik, amely az átmeneti időszakban alkalmazandó központi vámkezelési eljárás hatálya alá tartozik;
                                          az a tagállam, ahol a vámáru-nyilatkozatot benyújtották. Mindazonáltal a nemzeti statisztikai hatóságok kizárólag abban az esetben kötelesek ezen információk összeállítására, ha a behozatal vagy a kivitel olyan vámáru-nyilatkozathoz kapcsolódik, amely az automatizált központi vámkezelési eljárás hatálya alá tartozik;”
                                       
                                    
                        
                              iii.
                           
                           
                              az i) pont helyébe a következő szöveg lép:
                              
                                          „i)
                                       
                                       
                                          import esetében a rendeltetési tagállam.
                                          Az olyan importadatnál, amelynél nem áll rendelkezésre a rendeltetési tagállamra vonatkozó vámadat, a tagállamoknak a vámáru-nyilatkozatban szereplő bármilyen olyan egyéb információt kell felhasználniuk, amelyet relevánsnak tartanak a rendeltetési tagállam által összeállítandó külkereskedelmi statisztikák szempontjából.
                                          Amennyiben a nemzeti statisztikai hatóságok nem jutnak hozzá semmilyen olyan információhoz, amely lehetővé tenné a statisztika összeállítását, a »QV« geonómenklatúra kódot kell megadniuk abban az esetben, ha feltételezhető, hogy a rendeltetési tagállam különbözik attól a tagállamtól, ahol az áru a vámeljárásra való átengedése időpontjában található;”
                                       
                                    
                        
                              iv.
                           
                           
                              a j) pont helyébe a következő szöveg lép:
                              
                                          „j)
                                       
                                       
                                          export esetében a tényleges exportáló tagállam.
                                          Az olyan exportadatnál, amelynél nem áll rendelkezésre a tényleges exportáló tagállamra vonatkozó vámadat, a nemzeti statisztikai hatóságoknak a vámáru-nyilatkozatban szereplő bármilyen olyan egyéb információt kell felhasználniuk, amelyet relevánsnak tartanak a tényleges exportáló tagállam által összeállítandó külkereskedelmi statisztikák szempontjából.
                                          Amennyiben a nemzeti statisztikai hatóságok nem jutnak hozzá semmilyen olyan információhoz, amely lehetővé tenné a statisztika összeállítását, a »QV« geonómenklatúra kódot kell megadniuk abban az esetben, ha feltételezhető, hogy a tényleges exportáló tagállam különbözik attól a tagállamtól, ahol az áru a vámeljárásra való átengedése időpontjában található;”
                                       
                                    
                        
                              v.
                           
                           
                              az l) pont helyébe a következő szöveg lép:
                              
                                          „l)
                                       
                                       
                                          import esetében a feladási ország;”
                                       
                                    
                        
            
                  4.
               
               
                  A 2. cikk (3) bekezdésének első mondata helyébe a következő szöveg lép:
                  „A hiányzó, késedelmes vagy nem teljes adatok esetében a statisztika kiigazításokat is tartalmaz.”
               
            
                  5.
               
               
                  A 2. cikk (4) bekezdésében az első mondat helyébe a következő lép:
                  „Statisztikai értékküszöb alatti egyedi ügyletek esetében a tagállamok összeállíthatnak a 471/2009/EK rendelet 6. cikkének (1) bekezdésében meghatározottnál kevésbé részletes információt is.”
               
            2. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Az 1. cikk (3) és (4) bekezdése a 2017. januárjától kezdődő referencia-időszakokra alkalmazandó.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. július 29-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 152., 2009.6.16., 23. o.
      
      
         (2)  Az Európai Parlament és a Tanács 2008. április 23-i 450/2008/EK rendelete a Közösségi Vámkódex létrehozásáról (Modernizált Vámkódex) (HL L 145., 2008.6.4., 1. o.).
      
         (3)  Az Európai Parlament és a Tanács 2013. október 9-i 952/2013/EU rendelete az Uniós Vámkódex létrehozásáról (HL L 269., 2013.10.10., 1. o.).
      
         (4)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
      
         (5)  A Bizottság 2016. április 11-i (EU) 2016/578 végrehajtási határozata az Uniós Vámkódexben előírt elektronikus rendszerek kifejlesztésére és telepítésére vonatkozó munkaprogram létrehozásáról (HL L 99., 2016.4.15., 6. o.).
      
         (6)  A Bizottság 2015. december 17-i (EU) 2016/341 felhatalmazáson alapuló rendelete a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó, a szükséges elektronikus rendszerek működésbe lépéséig alkalmazandó átmeneti szabályok tekintetében történő kiegészítéséről, valamint az (EU) 2015/2446 bizottsági felhatalmazáson alapuló rendelet módosításáról (HL L 69., 2016.3.15., 1. o.).
      
         (7)  A Bizottság 2010. február 2-i 92/2010/EU rendelete a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek a vámhatóságok és a nemzeti statisztikai hatóságok közötti adatcsere, valamint a statisztikák összeállítása és minőségértékelése tekintetében történő végrehajtásáról (HL L 31., 2010.2.3., 4. o.).